Meie ettevõtte esimene tööaasta on toonud juba ühe huvitava projekti. Klient soovis saada haljastust oma krundil asuvale künkale! Esimese hooga tundus soovi täitmine lihtne, kuid kohapeale tutvuma minnes leidsime eest mõnusa puhkekoha, mis aga vääriliselt välja ei paistnud.
#000000
Objekt asus krundi sügavuses päikesele avatud kohas. Sellele, umbes 120 m2 suurusele künkale oli rajatud mõnus terrass, kus hea aega veeta ning vaadet aiale nautida. Klient oli ehitanud küll ilusa terrassi ning lapsele mängukoha, kuid künka küljed olid umbrohtu kasvanud ning raskesti hooldatavad, rikkudes üldpilti.Tellija soov oli, et teostatav haljastus vajaks tulevikus minimaalset hooldust, kuid samas rõõmustaks silma oma õiteiluga. Pakkusime välja, et künka küljed võiks katta kukeharjamatiga. Selle valiku kasuks rääkisid tõsiasjad, et seda on lihtne paigaldada, saab kohe soovitud tulemuse, vähe hooldust nõudev ja vastupidav kuivale ning boonusena veel ilus õitemeri. Juhuse tahtel leidsime toredad kukeharjamatid siitsamast Pärnumaalt, kus on ettevõte nimega Vegtrade OÜ, mis tegelebki kukeharjamattide pakkumisega. Valisime sellised taimematid, mis koosnesid erinevatest kukeharja sortidest, mille vahel kasvasid veel nõmm-liivatee ja müür-kipslilled.
#000001
Tööprotsessi esimene samm oli küngas ette valmistada ning umbrohust puhastada. Järgmisena katsime künka küljed kruusakihiga, kuna valitud taimed vajavad toitainete vaest ning vett läbilaskvat pinnast. Kruusa peale laotasime geotekstiili ning katsime veel ühe kruusakihiga, mille peale saigi nüüd hakata kukeharjamatte paigaldama. Kruusa ja transpordiga aitas meid tore Pärnukallur OÜ, kes tõi kruusa kohale vajalikus koguses ning just siis kui vaja.
#000002
Kukeharjamatid toodi meile kohale rullides pakituna (50x100cm) aga kuna need olid päris rasked, tuli abiks võtta vähe tugevam tehnika kui meie keharamm. Kopaga aitas meid Wakerman Grupp OÜ, kes kruusa kiirelt künka külgedele laotas ja rullid oskuslikult mäenõlvale tõstis. Sealt edasi oli meil vaid mattide lahtirullimise vaev. Künka alumise serva viimistlesime sealtsamast krundilt leitud kuivanud männitüvest saetud paksude seibidega, mis sinna metsakeskkonda hästi sobitusid ning tulemus sai silmale meeldiv nii töö tegija, kui tellija arvates.
#000003
Ootamatus: ei osanud algul arvestada, et taimematid nii rasked on. Kaks naist neid kahevahel mäe peale ikka vinnata ei jaksa :). Töö sujus ka tänu tublidele abilistele (teenusepakkujatele)!
#000004
Aiamuusad OÜ on haljastustöid teostav ettevõte, mille eesmärgiks on pakkuda kompaktset ja kvaliteetset aiahooldust. Oma teenustega tagame kliendile võimalikult mugava tööprotsessi sellega, et eelnevalt konsulteerime kliendiga ning arvestame eelkõige kliendi soovidega. See järel koostame koostame läbimõeldud tegevusplaani, et töö sujuks ja pakuks silmailu. Teenus on suunatud eraisikutest aia omanikele, erafirmadele ja ühistutele. Minu teekond teostuseni...
#000005
Tõttasime appi Pärnus, Aisa tänava eramu omanikule, kes oli kimpus oma muruplatsiga. Muru kasv oli ebaühtlane, kuivas kiiresti ning kuivade ilmadega tekkisid kuivanud murulaigud. See oli paras väljakutse, kuid võtsime selle keeruka ja väga mahuka töö ette. Esmalt koorisime ära kogu pinnakatte ning asendasime selle kvaliteetse ja toitainerikka mullaga. Et tulemus oleks kiire, jätsime mureseemne...
#000006
Tere tulemast meie kodulehe külastaja. Täname, et oled siia jõudnud ning loodame sind siin ka tulevikus näha. Meie koduilehel saad tutvuda meie poolt pakutavate teenustega, tutvuda tehtud töödega ning mis kõige tähtsam, meiega ka ühendust võtta. Saame sind aianduse ja haljastamise küsimustega aidata nii nõu kui ka jõuga.
#000007
Tehtud tööd: Rõngu Mälestusmonumendi haljastus
#000008
LOE EDASI Kannapööre: turismiärist haljastajaksContinue
#000012